ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022662
ขอให้แก้ไขปัญหาฝุ่นละอองฟุ้งกระจายจากการก่อสร้างและต่อเติมบ้านพักอาศัย บริเวณ บ้านเลขที่......ถนนนวมินทร์ ซอยนวมินทร์ 85 แขวงคลองกุ่ม เขตบึงกุ่ม กรุงเทพมหานคร จุดสังเกต เข้ามาภายในซอยนวมินทร์ 85 เกือบสุดซอยฯจะพบบ้านหลังดังกล่าวอยู่ด้านขวามือ ลักษณะเป็นบ้าน 2 ชั้น กำลังก่อสร้าง (บันทึกข้อมูลตามผู้ร้องแจ้ง) เนื่องจากผู้ร้องแจ้งว่าบริเวณบ้านหลังดังกล่าวกำลังดำเนินการก่อสร้างและต่อเติมบ้าน โดยจะมีการทำงานในช่วงวันจันทร์-วันเสาร์ เวลาประมาณ 08.30-17.00 น. พบว่าได้มีการทุบเจาะปูนและไม่ได้ทำการปกปิดให้มิดชิดในการก่อสร้าง ซึ่งทำให้ฝุ่นละอองฟุ้งกระจายไปทั่ว และมีเศษปูนเล็กๆ เต็มบริเวณพื้น เป็นเหตุให้ประชาชนในพื้นที่ฯใกล้เคียงได้รับความเดือดร้อนเป็นอย่างมาก ประกอบกับผู้ร้องและสามีของผู้ร้องป่วยเป็นโรคภูมิแพ้ในระบบทางเดินหายใจ ซึ่งสามีของผู้ร้องจำเป็นต้องใช้เครื่องช่วยหายใจ จึงเป็นเหตุให้ผู้ร้องได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 2 เดือน จากกรณีดังกล่าวจึงประสงค์ให้หน่วยงานที่เกี่ยวข้องลงพื้นที่และดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata